laion/Wikipedia-Exotic huggingface dataset:
Kaubamärgistus

Kaubamärgistus on pakendil või kasutusjuhendil olev märgistus, mis annab informatsiooni kauba kohta. Tarbijale pakutava või müüdava kauba märgistus peab olema loetav, arusaadav ja üheselt mõistetav. Igal kaubal või kauba juures peab olema märgistus vähemalt kauba nimetusega. Tulenevalt kauba liigist, omadustest ja otstarbest on märgistuses nõutav ka teave kauba koguse või mõõtmete ning koostise kohta, samuti hoiatused ja ettevaatusabinõud kauba kasutamise või hävitamisega seotud ohtude kohta, juhised kasutamiseks, säilimisaeg ja –tingimused ning põhilised tehnilised andmed. Mõnedele kaubagruppidele nagu toidukaubad, rõivad, jalatsid, kosmeetikatooted, mänguasjad, on kehtestatud märgistamise erinõuded ning nende märgistuses peab olema hoopis rohkem infot. Etikett Kaubakoodid ja Kaubamärgistused
Tartu Ehitiste Restaureerimise Tudengite Selts

Tartu Ehitiste Restaureerimise Tudengite Selts (lühend TERTS) on ehitiste restaureerimise eriala üliõpilasi ühendav organisatsioon. Organisatsiooni loomise idee käidi välja 2009. aasta kevadel, selts loodi 3. oktoobril 2009 Tallinna Tehnikaülikooli Tartu Kolledžis. Tartu Ehitiste Restaureerimise Tudengite Seltsi eesmärk on arendada oma liikmeid spetsialistidena, lisaks pööratakse tähelepanu ka omavahelisele suhtlusele. Selts korraldab koolitusi, väljasõite ja suvepraktikaid, liikmetele antakse võimalus arendada juhtimise ja meeskonnatöö oskusi töörühmades. Seltsi esimene esimees oli Maido Lüiste. http://www.ttu.ee/tartu-ehitiste-restaureerimise-tudengite-selts
Eduard Mullart

Eduard Martin Mullart (aastani 1934 Eduard Martin Müllerstein, aastani 1937 Eduard Müllerstein; 17. oktoober 1898 Tallinn – 8. juuli 1943 Norillag, Krasnojarski krai, Vene NFSV) oli Eesti ohvitser (kapten). Mullart lõpetas 1922. aastal sõjakooli. Ta teenis alates 1924. aastast Pioneerpataljonis. Pärast Nikolai Trankmanni poolt Eesti piirikindlustuskavade reetmist Nõukogude Liidule 1938. aastal määrati Mullart kirdepiiri kindlustustööde juhiks. Mullart vahistati 14. juunil 1941. Talle määrati 5. septembril 1942 erinõupidamise otsusega 10 aastat vangistust ning ta suri Norillagis. Eduard Mullart andmebaasis Eesti ohvitserid 1918-1940 Eduard Mullart andmebaasis Eesti Vabariigi kaadriohvitseride saatus 1938-1996 Eesti kommunismiohvrid 1940–1991
Ain Rool

Ain Rool (sündinud 1. märtsil 1966) on eesti kabetaja. Ta kuulub Järvamaa kabeklubisse ning on esindanud Paide linna Eestimaa linnade talimängudel. Ta on nii Vene kui ka rahvusvahelises kabes võitnud individuaal- ja meeskondlikke Eesti meistrivõistluste medaleid.
Uno Plakk

Uno Plakk (sündinud 7. aprillil 1944 Annamõisa külas Piirsalu vallas) on eesti kabetaja. Plakk lõpetas 1965. aastal Tallinna kaugõppekeskkooli ja on õppinud Vinni sovhoostehnikumis. Mänginud kabet 1962. aastast. Aastail 1980–2005 on ta tulnud 13 korda Eesti meistriks, näiteks Vene kabes individuaalselt 1981, 1992 ja võistkondlikult 1985, 1986, 1988, 1989 ja 2003. Plakk on kuulunud Eesti koondisse 21 korda. Aastatel 1990–1991 oli ta Eesti Kabeliidu tegevdirektor ja 1990–1992 Eesti Kabeliidu asepresident. Pseudonüümi Karl Kupal all on Plakk avaldanud artikleid ajakirjanduses, toimetanud kabenurka Töörahva Lipus (Haapsalu), Punalipus (Jõgeva) ja Noorte Hääles. Toimetanud 17 partiikogumikku ja metoodilist materjali. 1991. aastal andis välja kaks numbrit ajakirja Eesti Kabe. Biograafia ESBL-is
Arno Uutma

Arno Uutma (sündinud 25. mail 1963 Keilas) on eesti kabetaja. Ta on tulnud vene kabes Eesti meistriks 1987, 1989, 1991, 1992, 1994, 1995–1999, 2003, 2006, 2009–2011 ja 2013–2018. Biograafia ESBL-is
Rummu Dünamo

Rummu Dünamo on Eesti jalgpalliklubi, mis tegutseb Vasalemmas. "Arhiivikoopia". Originaali arhiivikoopia seisuga 13. september 2016. Vaadatud 2. septembril 2016.{{netiviide}}: CS1 hooldus: arhiivikoopia kasutusel pealkirjana (link)
Here To Stay

"Here To Stay" on Eesti ansambli Noisebleed esimene minialbum, millel on viis lugu. "Sa ei tea" (2010) "The Girl Is Mine" (2010) "Tango 'til You're Dead" (2009) "Harlot of the Devil" (2008) "Mis ootab ees" (2009) Õhtuleht - Noisebleed lasi välja oma esimese minialbumi
Arvo Rist

Arvo-Jüri Rist (3. aprill 1944 Pühalepa vald – 16. aprill 2019) oli eesti kabetaja. Ta lõpetas 1962. aastal Kärdla Keskkooli, 1971. aastal kehalise kasvatuse õpetajana Tartu Pedagoogilise Kooli Pärnu filiaali ja 1977. aastal Tallinna Pedagoogilise Instituudi kehakultuuriteaduskonna. Ta on tulnud Eesti meistriks vene kabes 11 korral (esimene kord 1967 ja viimane kord 2008), kiirkabes 2 korral (1992, 2009) ja välkkabes 4 korral (2008, 2014, 2015, 2018). 1967 oli ta finalist Nõukogude Liidu meistrivõistlustel vene kabes. Nõukogude Liidu kirikabe võistlustelt on ta saanud 1971 ja 1974 kuldmedali, 1976 ja 1978 hõbemedali ning 1969 pronksi. Ta tuli Nõukogude Liidu maaspordiühingute meistriks individuaalselt (1966) ja spordiühingu Jõud meeskonnas (1967). Ta oli 1962–1987 Hiiumaa spordikomitee esimees, 1987–2007 Palade põhikooli kehalise kasvatuse õpetaja. Ta on esindanud Hiiumaad koondvõistkonnas muuhulgas ka kergejõustikus, võrkpallis, lauatennises ja orienteerumises. Raivo Rist on tema vend. Taivo Rist on tema poeg. Biograafia "Eesti spordi biograafilise leksikoni" kodulehel Biograafia ESBL-is Arvo Rist Eesti Kabeliidu saidil
Piret Viirma

Piret Viirma (sündinud 27. märtsil 1968) on eesti kabetaja. Ta omab kabetreeneri III kutsetaset ning ta õpilastest tuntumad on Margit Viirma, Joanna Sild, Veronika Pikkel ja Anneli Trees. Laulja ja kabetaja Margit Viirma on tema tütar. Biograafia ESBL-is
Tallinna JK Piraaja II

Tallinna JK Piraaja II on Eesti jalgpalliklubi Tallinna JK Piraaja duubelmeeskond, mis mängib IV liigas.
Võru JK II

Võru JK II oli Eesti jalgpalliklubi Võru JK duubelmeeskond. Klubi lõpetas tegevuse 2016. aasta lõpus koos põhimeeskonnaga, kui Võru JK koha võttis üle Võru FC Helios.
FC Otepää II

FC Otepää II on Eesti jalgpalliklubi FC Otepää duubelmeeskond, mis mängib IV liigas.
Põlva FC Lootos II

Põlva FC Lootos II on Eesti jalgpalliklubi Põlva FC Lootos duubelmeeskond, mis mängib IV liigas.
Madal kask

Madal kask (Betula humilis) on kaseliste sugukonda kase perekonda kuuluv mitmeaastane heitlehine põõsas. Rahvapärased nimetused: porsakask, marokõiv, kassi pässad, hala-kask. 1,5 kuni 2,5 meetrit kõrge põõsas. Madala kase lehed on ümarmunajad täkilise kuni saagja servaga sulgroodsed lihtlehed. Noorelt on leht karvane. Põhja- ja Kesk-Euroopas, ka Aasia ja Põhja-Ameerika põhjapiirkondades. Eestis tavaline, eriti Eesti ida- ja edelaosas. Kasvab madalsoos, siirdesoodes ja rabade servadel, soometsades, rabametsades, lodumetsades ning sooniitudel põõsarindes. Valguslembene. Mullastiku suhtes vähenõudlik, kasvab hästi niiskel pinnasel. Madal kask andmebaasis eElurikkus
Veronika Pikkel

Veronika Pikkel (sündinud 25. oktoobril 1997) on eesti kabetaja. 2007. aastal saavutas ta Berliinis peetud noorte maailmameistrivõistlustel brasiilia kabes oma vanuseklassis välkkabes teise koha. Veronika Pikkel Eesti Kabeliidu saidil
Artjom Savitski

Artjom Savitski (sündinud 27. jaanuaril 1992) on Eesti laulja ja meelelahutaja. Ta saavutas teise koha "Eesti otsib superstaari" saates 2011. aastal. 1999. aastast laulis ta Tallinna Poistekooris Lydia Rahula juhatusel. 2013. aastal esindas laulja Eestit rahvusvahelisel noorte artistide konkursil “Slavjanski Bazar”. Savitskil on ilmunud paarkümmend singlit, näiteks “Tela” koos Andrei Zevakiniga, “Valin ise oma tee”, “Sinu juurde tagasi”, “Ainus soov”, “Pozadi krutoi povorot” koos Anne Veskiga. 2015. aasta novembris ilmus Savitski debüütalbum “Valin ise oma tee”, mis koosneb kuuest tema varasemast singlist ja kümnest uuemast loost. Lisaks sooloprojektidele tegutseb Artjom Savitski meelelahutusüritusetel õhtujuhina ja laulab ansamblis. Sotsiaalmeedia sisuloojana on ta aktiivsem TikTokis, kus on kogunud üle 54 000 jälgija, aga tegutseb ka Instagramis. Artjom pääses "Eesti otsib superstaari" neljanda hooaja finaali 10. aprillil 2011 toimunud lohutusvoorust, kus ta esitas Ruja laulu "Nii vaikseks kõik on jäänud". Edasipääsu tagas telefonihääletus. "Valin ise oma tee" (2015) "Kõnnime seda teed" (koos Liis Lemsaluga; 2011) "Oota veidi veel" (2011) "Ainus soov" (2011) "Telefon on väljas" (2012) "7 roosi" (2013) "Armupalavik" (koos Põhja-Tallinnaga; 2012) "Noored oleme" (2013) "Lõputu" (2013) "Koputa" (koos Luisa Värkiga; 2014) "Seistes pilvedel" (2014) "Valin ise oma tee" (koos Kenitoga; 2014) ''Vihma kätte jäänud'' (2015) ''Sulame'' (2015) "Kõik algab uuesti" (koos Risto Vürsti ja Maia Vahtramäega; 2015) "Hüvasti" (koos Djentlyga; 2015) "Surnud ring" (2015) "Vajuta gaasi veel" (2016) "Xklusiivne" (2016) "Unustatud mees" (2016) "Suvi jälle käes" (koos Kenneth Rüütliga; 2017) "Kosmos" (koos Kenneth Rüütliga; 2018) ''Tеlа'' (koos Zevaga; 2018) "Kirsipilved" (koos Zelfyga; 2019) ''True Love'' (koos Zevaga; 2019) "Сова'' (koos Zevaga; 2019) "Позади Крутой Поворот" (Koos Zeva ja Anne Veskiga; 2020) "Ära torgi" (2020) "Foorid" (2022) "7:59AM" (2023) Artjom Savitski. Delfi, 13. aprill 2011. Selgusid "Eesti otsib superstaari" viimased finalistid! Elu24, 10. aprill 2011. Eha Laanepere. Finalistid leitud: "Sa oled see, keda otsime. Briljantne!" Õhtuleht, 11. aprill 2011. Artjom Savitski Facebookis Kais Allkivi. Noisebleedi solist Artjom: staarisaate teatrivoor oli kui tuimastussüst lavanärvile Õhtuleht, 19. märts 2011 Eha Laanepere. Finalistid leitud: "Sa oled see, keda otsime. Briljantne!" Õhtuleht, 11. aprill 2011 Video Suchergebnisse: Artjom Savitski. Ксения Репсон. Артем Савицкий хочет стать суперзвездой Postimees, 20. mai 2011 Artjom Savitski: TikTok on üks parimaid muusikaturunduse platvorme ERR Menu, 12. juuli 2022
Anthony Berkeley Cox

Anthony Berkeley Cox (5. juuli 1893 – 9. märts 1971) oli inglise ajakirjanik ja kriminaalromaanide autor. Berkeley loomingu tuntumad tegelaskujud on Roger Sheringham ja Ambrose Chitterwick. Kirjanik kasutas pseudonüüme Anthony Berkeley, Francis Iles jt. 1930. aastal asutas ta Londonis koos Agatha Christie, Dorothy L. Sayersi, Freeman Wills Croftsi ja teiste Briti kriminaalkirjanikega ühenduse Detection Club. Anthony Berkeley Cox sündis 1893. aastal Londoni lähistel Hertfordshire'i krahvkonnas. Noormees lõpetas Sherborne'i linna kooli ja Londoni Ülikooli kolledži. Pärast sõjaväeteenistust I maailmasõjas töötas ta palju aastaid ajakirjanikuna. Alates 1938. aastast avaldas Anthony Berkeley Cox John O'London's Weeklys ja Daily Telegraphis pseudonüümi Francis Ilese all raamatuarvustusi. 1940. aastatel töötas ta Sunday Timesi ja 1950. aastatest kuni surmani The Guardiani toimetuses. "The Layton Court Mystery" (1925) "The Wychford Poisoning Case" (1926) "Roger Sheringham and the Vane Mystery" (US: "The Mystery at Lovers' Cave", 1927) "The Silk Stocking Murders" (1928) "Detektiivklubi" – "The Poisoned Chocolates Case" (1929); eesti keeles: Maret, 1940 sarjas "50-sendine romaan" nr 16. Kordustrükk: "Mürgitatud šokolaadikarp", Tiritamm, 1992 "The Second Shot" (1930) "Top Storey Murder" (1931) "Murder in the Basement" (1932) "Jumping Jenny" (US: "Dead Mrs. Stratton", 1933) "Mäng tulega" – "Panic Party" (US: "Mr Pidgeon's Island", 1934); eesti keeles: Turist, 1938. Kordustrükk: Kuldsulg, 1995 sarjas "Meisterdetektiivid" "The Roger Sheringham Stories" (1994) "The Avenging Chance and Other Mysteries from Roger Sheringham's Casebook" (2004) "Professor On Paws" (1926) "Mõrv Piccadillyl" – "The Piccadilly Murder" (1929); eesti keeles: Kuldsulg, 2001 "Not to Be Taken" (US: "A Puzzle in Poison", 1937) "Trial and Error" (1937) "Death in the House" (1939) "Malice Aforethought" (1931). Teos sai 1974. aastal Rootsi kriminaalkirjanduse preemia – Martin Becki auhinna. "Before the Fact" (ka "Suspicion", 1932) "As for the Women" (1939) "Cicely Disappears" (1927) "Mr. Priestley's Problem" (ka "The Amateur Crime", 1927) "The Floating Admiral" (1931) "Ask a Policeman" (1933) "Six Against the Yard" (1936) Anthony Berkeley. Langtail Press Anthony Berkeley. Martin Edwards Homepage Malcolm J. Turnbull (1996). Elusion Aforethought: The Life and Writing of Anthony Berkeley Cox. Bowling Green State University Popular Press. Anthony Berkeley - Francis Iles Biography. Classic Crime Fiction.
Ahelverb

Ahelverb on perifrastiline verb, mille sisuliseks tuumaks on tegusõna käändeline vorm ehk infiniit. Tegusõna pöördeline vorm ehk finiitverb väljendab infiniidiga tähistatud situatsiooni modaalsust aspekti kausatiivsust viisi. Modaalverbidest moodustavad ahelverbe võima, tohtima ja saama + da-infinitiiv, pidama + ma-tegevusnimi, näima, paistma ja tunduma + vat-infinitiiv. Neil verbidel puudub subjektiselektsioon, mis tähendab, et nad ei tingi ei grammatilise subjekti ehk aluse olemasolu, tähendust ega vormi lauses. Alus sõltub ainult tegusõna käändelisest vormist. Võrdle: Ilm selgineb. - Ilm võib selgineda. Ilm peab selginema. Ilm näib selginevat. Uurija muutis tingimusi. - Uurija võib/tohib/saab muuta tingimusi. Uurija peab muutma tingimusi. Uurija näib muutvat tingimusi. vaegpöördelised modaalverbid tulema, tarvitsema, maksma, pruukima ja ühendid tarvis olema, tarvis minema, vaja olema ja vaja minema. Need tingivad iseseisvalt kogeja-omajalause malli, kus infiniidi tegevussubjekt vormistub alalütleva käände määrusena. da-infinitiivi vormis laiend on sel juhul iseseiseva lauseliige - alus. Võrdle: Me hoiame asja saladuses. - Meil tuleb/maksab/on vaja asja saladuses hoida. Tegevuse algust ja lõppu väljendavaid ahelverbe moodustavad faasiverbid koos ma-tegevusnimedega. Algust väljendavad hakkama, asuma, minema, tulema, jääma, kukkuma, lööma, puhkema, kargama, süttima jt + ma-tegevusnimi sisseütleva käändega. Lõpulejõudmist väljendab lakkama + mast-tegevusnimi . Faasiverb + mas-tegevusnimi: Ta hakkas sööma. Direktor kukkus karjuma. Vend jäi magama. Ta silmad lõid särama. Faasiverb + mast-tegevusnimi: Kõrvad lakkasid kumisemast. Kell lakkas töötamast. Tegevuse põhjustamist väljendavaid ahelverbe moodustavad kausatiivverbid panema, ajama, jätma, laskma, lööma, vajutama, keerama jt + ma-tegevusnimi. Ta pani televiisori mängima. Hingevalu ajab inimese lollusi tegema. Ema vajutas tule põlema. Ta laseb endale maja ehitada. Tegevuse viisi iseloomustavaid ahelverbe moodustavad kirjeldavad verbid da-infinitiiviga. Poiss paukus köhida. Jüri vehkis käia töö ja klubi vahet. Mati Erelt, Reet Kasik, Helle Metslang, Henno Rajandi, Kristiina Ross, Henn Saari, Kaja Tael, Silvi Vare 1993. Eesti keele grammatika II. Süntaks. Lisa: Kiri. Tallinn: Eesti Teaduste Akadeemia Keele ja Kirjanduse Instituut, § 481, 684, 686.
Hannoveri kuningriigi lipp

Hannoveri kuningriigi lipp võeti kasutusele 22. juulil 1837. Seadusega kehtestati kollane ja valge värv (Landesfarben). Neid värve oli esmalt kasutatud ratsaväe kiivrite sulgedel aastal 1790. Kuningriigi lipp kaotas kehtivuse pärast Hannoveri kuningriigi annekteerimist Preisimaa poolt aastal 1866. Aastal 1887 kasutusele võetud Preisimaa Hannoveri provintsi lipu värvid olid samad, mis endise kuningriigi lipu värvid: kollane valge kohal. Pärast personaaluniooni lõppu Suurbritanniaga aastal 1837 võttis kuningas Ernst August ametlikult kasutusele kolla-valge bikoloori kolmel kujul (kuigi oli erinevaid variante): tavaline (hiljem ka Preisimaa poolt kasutusele võetud provintsilipp ning tänapäeval Hannoveri linna ametlik lipp), vapiga (kuid algselt oli hobune rohelisel taustal) ja lõpuks ning kõige tavalisem sama, mis eelmine, kuid kuningliku krooniga. Algselt oli hobune rohelisel taustal, kuid see muudeti Preisimaa poolt lõplikult aastal 1881 Welfi dünastia territoriaalse sõltumatuse kadumise tähistamiseks. Pärast Preisi-Hannoveri sõda järgnesid Hannoveris laiaulatuslikud rahvarahutused, mida peamiselt rahastati Welfi dünastia poolt nende eksiilist Viinis kuni kuningas Georg V surmani Pariisis aastal 1878 ja lõpuks Hannoveri kroonprintsi Ernst Augusti noorima poja abieluni keiser Wilhelm II tütrega, mis enam-vähem lahendas pärilusküsimused Preisimaa ja Hannoveri vahel Braunschweigi ja Lüneburgi hertsogkonna osas. Hoolimata sellest pole Welfi dünastia kunagi loobunud oma troonist Hannoveris, mis teeb neist ainsa Saksa kuningliku perekonna, kes veel amatlikult nõuab oma krooni ja maid. Lipp
Hendrik Tamm

Hendrik Tamm (sündinud 12. märtsil 1996) on eesti kabetaja. 2009. aasta märtsis saavutas ta rahvusvahelise kabe Eesti minikadettide meistrivõistlustel esikoha. Sama aasta septembris tuli ta Riias Jānis Rimša memoriaalturniiril kabes minikadettide konkurentsis kolmandaks. Kadettide maailmameistrivõistlustel kabes 2010. aasta sügisel esines ta Belgias, Oteppe linnas ainsa eestlasena. Hendrik Tamm võitis kulla, Pärnu Postimees, 6. märts 2009 Hendrik Tamm pjedestaalil, Pärnu Postimees, 16. september 2009 Hendrik Tamm võistles Belgias ainsana Eesti värvides, Maaleht, 10. november 2010
Andrus Tull

Andrus Tull (sündinud 16. oktoobril 1962 Paides) on eesti kabetaja. 1986. aastal lõpetas ta Eesti Põllumajandusakadeemia elektriinseneri erialal. Ta on Sihtasutuse Paide Haldus juhatuse liige ja IRL-i liige. Tull on abielus, tal on kahe tütart. Sissekanne Vabariigi Valimiskomisjoni veebilehel
Loomulik surm

Loomulik surm on surm, mille põhjustab mõni loomulik tegur: tavaliselt kas haigus või terviserike. Näiteks gripist põhjustatud tüsistuste (nakkushaigus) või südamerabandusest (terviserike) põhjustatud surmajuhtumid on loomulikud. Vananemist ei tunnistata teaduslikult surma põhjuseks, sest alati eksisteerib otsesem põhjus. Otsene põhjus ei pruugi alati selguda, kuna tegu võib olla ühega mitmest vananemisega seotud haigusest. Loomulikuks surmaks ei loeta surma õnnetusjuhtumite, enesetapu ega mõrva tõttu.
Heinar Jahu

Heinar Jahu (sündinud 20. juulil 1933 Võrumaal) on eesti kabetaja. Ta on ka Nõmme kabeklubi juht, treener ja kohtunik. 1969. aastal ilmus temalt kabemänguõpik "Üks, kaks ja kabesse". 1972. aastal ilmus kahasse Eduard Tsukernikuga "Kabekombinatsioone". 2014 – Harjumaa teenetemärk 2018 – Tallinna teenetemärk 2022 – Haridustöötaja riiklik elutööpreemia 2024 – Valgetähe V klassi teenetemärk Rainer Põldeots, Heinar Jahu – mees, kes palju jõuab, Nõmme Sõnumid, 13. oktoober 2006 (pdf-fail) Vabariigi Presidendi 7.veebruari 2024 otsus "Riiklike autasude andmine" Biograafia ESBL-is
Marika Azojan

Marika Azojan (sündinud 1. oktoobril 1956) on eesti kabetaja. 1976. aastal lõpetas ta Kehtna Näidissovhoostehnikumi keskeriharidusega. Sissekanne Vabariigi Valimiskomisjoni veebilehel Biograafia ESBL-is
Raivo Rist

Raivo Rist (sündinud 6. aprillil 1947 Pühalepa vallas) on eesti kabetaja. Ta lõpetas 1965 Tallinna Ehitus- ja Mehaanikatehnikumi. Ta on tulnud rahvusvahelises kabes 10-kordseks Eesti meistriks (1973–1977, 1980, 1982, 1984, 1985, 2008), 6 korral kiirkabes (1983, 1984, 1986, 1994, 2003 ja 2007), 1 korral välkkabes ja 2 korda kirikabes (1980/81, 1988/90). Ta oli Vene kabes Eesti meister 2002 ja 2007. Aastail 1975–2000 valiti Rist kokku 9 korral Hiiumaa parimaks meessportlaseks, Hiiumaa parimaks sportlaseks 1987 ja 1988. Rist töötas 1972–1997 Hiiu Kaluris ehitustööde juhatajana, 1997–2001 Kärdla linnavalitsuse spetsialistina, aastast 2001 ehitajana (FIE) ja aastast 2007 Hiiu Maavalitsuse majahoidjana. Ta on ka Hiiumaa Tenniseklubi liige. Arvo Rist on tema vend. Biograafia ESBL-is
Kadi Veski

Kadi Veski (sündinud 24. aprillil 1991) on eesti kabetaja, FMJD meister. Ta on võitnud kahel korral (2008 ja 2009) Eesti naiste meistrivõistlused rahvusvahelises kabes. Ta osales kadettide (poiste) maailmameistrivõistlustel rahvusvahelises kabes 2007. aastal Prantsusmaal. Kadi Veski Kabeliidu saidil Biograafia ESBL-is
Outi Ojala

Outi Marjatta Ojala (28. juuni 1946 Lappee – 16. mai 2017 Helsingi) oli Soome poliitik, Vasakliidu liige. Aastal 2001 oli ta Põhjamaade Nõukogu president. Aastatel 1996–1999 oli ta Euroopa Parlamendi liige.
Svend Erik Hovmand

Svend Erik Hovmand (sündinud 8. detsembril 1945) on Taani poliitik, Taani Liberaalse Partei liige. 9. jaanuarist 1975 kuni 2007 oli ta Folketingi liige. 2001. aastal ta oli Põhjamaade Nõukogu president. "Folketingi koduleht". Originaali arhiivikoopia seisuga 8. august 2014. Vaadatud 11. aprillil 2011.
Sigríður Anna Þórðardóttir

Sigríður Anna Þórðardóttir (sündinud 14. mail 1946 Siglufjorduris) on Islandi poliitik, Iseseisvuspartei liige. Sigríður Anna Þórðardóttir oli aastatel 1991–2007 Alþingi liige. 2000. aastal oli ta Põhjamaade Nõukogu president. "Sigríður Anna Þórðardóttir, Icelandic Ambassador to Canada". Originaali arhiivikoopia seisuga 3. oktoober 2006. Vaadatud 3. oktoobril 2006.
Alberto Braglia

Alberto Braglia (23. märts 1883 Campogalliano – 5. veebruar 1954) oli itaalia võimleja.
Gun Hellsvik

Gun Birgitta Hellsvik (neiupõlvenimi Blomgren; sündinud 27. september 1942 Ängelholm – 14. november 2016) oli Rootsi poliitik, Mõõduka Koalitsioonipartei liige. 4. oktoobrist 1991 kuni 7. oktoobrini 1994 oli ta Rootsi justiitsminister. 1999. aastal oli ta Põhjamaade Nõukogu president. http://rulers.org/swedgov.html
Samu Haber

Samu Aleksi Haber (sündinud 2. aprillil 1976 Helsingis) on Soome pop rock'i ansambli Sunrise Avenue laulja, kitarrist ja laulukirjutaja. Samu asutas ansambli koos endise kitarristi Janne Kärkkäineniga aastal 2002. Haber on tuntud kirglik HIFK fänn. Haber mängis Espoo Kiekkoseuras 12. eluaastani, kuid lõpetas jäähoki, sest muusika huvitas teda rohkem. Haberi isa on pärit Saksamaalt, kuid Haber on sündinud Helsingis, kus ta ka praegu elab. Ta on mitu aastat elanud ka Hispaanias. Õdesid-vendi on Haberil kaks. Haber mängis nooremana kitarri heavy-bändis Absurdus. Suur osa Sunrise Avenue loomingust on valminud Haberi sulest. Viimase aja suurim hitt "Hollywood Hills", mis oli saksa raadiojaamades 2011. aasta enim esitatud laul (ligi 50 000 korda), on ainuisikuliselt tema kirjutatud. Mika Tolvanen, "Saksan vuoden soitetuin kappale on suomalainen!. 2.1.2012 Samu Haberista Voice of Germany -tuomari!, Iltalehti, 14.7.2013
On The Way To Wonderland

"On the Way to Wonderland" on Soome rokkbändi Sunrise Avenue debüütalbum. Choose to Be Me – 4.10 All Because of You – 3.48 Sunny Day – 3.53 Diamonds – 3.14 Heal Me – 4.23 It Ain't the Way – 3.22 Make It Go Away – 3.38 Destiny – 2.58 Fairytale Gone Bad – 3.25 Only – 3.44 Into the Blue – 5.29 Romeo – 4.03 Fight 'til Dying – 3.16 Wonderland – 5.41 Boonuslood Forever Yours – 3.23 Forever Yours (Nightliner Mix) – 5.54 Fairytale Gone Bad (Acoustic Version) – 3.44 Fairytale Gone Bad (Supermodels From Paris Remix) – 7.20 Nasty (Acoustic Bonus) – 2.41
Popgasm

"Popgasm" on Soome rokkbändi Sunrise Avenue teine album. "Dream Like a Child" – 4.21 "The Whole Story" – 3.33 "Rising Sun" – 3.54 "Welcome to My life" – 3.29 "Not Again" – 3.52 "Bad" – 3.28 "Monk Bay" – 3.49 "Bye Bye (One Night Kind)" – 3.18 "Kiss 'n' Run" – 3.14 "6-0" – 3.15 "Birds and Bees" – 3.07 "Sail Away With Me" – 4.06 "My Girl Is Mine" – 3.15 "Something Sweet" – 6.52 "Somebody Will Find You Someday" (Saksamaal) "Runaway" (Soomes ja Jaapanis) "The Whole Story (Acoustic)" (Jaapanis) "Happiness" (Jaapanis) "The First Cut Is The Deepest" (Jaapanis) Sunrise Avenue - Popgasm (+ Bonustrack) - Musik als MP3 - Album - Musicload Popgasm (NetAnttila exclusive) :: Sunrise Avenue :: netanttila.com/download[alaline kõdulink] POPGASM Sunrise Avenue (CD) - cdjapan.co.jp Sunrise Avenue Japanese Fan Site
Joanna Sild

Joanna Sild (sündinud 1. juulil 1997) on eesti kabetaja. 2015. aastal võitis ta Eesti naiste meistrivõistlused rahvusvahelises kabes. Sild on korduvalt osalenud noorte Euroopa ja maailmameistrivõistluste, samuti naiste Euroopa meistrivõistlustel. Aastatel 2007–2012 on ta tulnud noorte vanuseklassides kokku kümnel korral Eesti noorte (individuaal)meistriks (kadettide meister rahvusvahelises kabes aastatel 2011 ja 2012 ning vene kabes 2010 ja 2011). Tema treener on Piret Viirma. Joanna Sild Eesti Kabeliit Tulemused Sport24.ee-s